משה פסל

משה (מושיקו) פסל (נולד ב-23 באוגוסט 1989, כ"ב באב ה'תשמ"ט) הוא חבר הכנסת העשרים וחמש מטעם מפלגת הליכוד. לפני כן היה שדרן רדיו ופרשן טלוויזיה.

ביוגרפיה
פסל נולד במושב הדתי נחלים, למד בישיבה התיכונית בכפר גנים והיה תלמידו של הרב שי פירון.

פסל שירת בגדוד קרן בחיל התותחנים ולאחר מכן במדור תקציבים בזרוע היבשה.

קודם לכניסתו לכנסת עבד כשדרן ברדיו גלי ישראל וכפרשן בערוץ עכשיו 14, והשתתף בעונה התשיעית של תוכנית המציאות האח הגדול.

הוא מנהל חברת השיווק הדיגיטלי פילטר לוגיק ותושב גבעתיים.

קריירה פוליטית
במסגרת פעילות בליכוד, היה ממייסדי ה'לאומיאדה' – אירוע שנתי של מתפקדי הליכוד. היה ראש סניף הליכוד במועצה אזורית חבל מודיעין ויושב-ראש צעירי הליכוד.

פסל התמודד בבחירות המקדימות בליכוד בשנת 2019 במסגרת הבטחת הייצוג לצעירים, אך הפסיד למאי גולן. בזמנו היה לצעיר חברי מרכז הליכוד.

בבחירות המקדימות בליכוד לקראת הבחירות לכנסת העשרים וחמש דורג ברשימת הליכוד במקום ה-40, במסגרת הבטחת הייצוג לצעירים. בבחירות אלו זכה הליכוד ב-32 מושבים, ופסל לא נבחר לכנסת. ואולם, משהרכיב הליכוד את הממשלה השלושים ושבע, התפטרו חלק מן השרים במסגרת "החוק הנורווגי". ב-9 במרץ 2023 התפטרה השרה גלית דיסטל-אטבריאן מן הכנסת, ופסל החל לכהן כחבר הכנסת ב-12 במרץ.

קישורים חיצוניים

הערות שוליים

פוליטיקאים ישראלים
חברי הכנסת העשרים וחמש: חברי כנסת מכהנים במסגרת החוק הנורווגי
חברי כנסת מטעם הליכוד
מתחרי האח הגדול (ישראל)
סגל גלי ישראל
פוליטיקאים ישראלים שהשתתפו בתוכניות מציאות ישראליות
נחלים: אישים
גבעתיים: אישים
בוגרי ישיבות תיכוניות
ישראלים שנולדו ב-1989